મંત્રી પટેલે કહ્યું કે, રાજ્યમાં રમત-ગમત પ્રવૃત્તિઓ વેગવાન બને અને રાજ્યનું યુવાધન વૈશ્વિક કક્ષાએ પોતાની ઓળખ ઉભી કરે તે માટે તત્કાલિન મુખ્યમંત્રી અને હાલના વડાપ્રધાન  નરેન્દ્રભાઇ મોદીએ વર્ષ ૨૦૧૦થી ખેલ મહાકુંભ યોજવાની રાજ્યમાં શરૂઆત કરી હતી તથા શારિરીક રીતે પૂર્ણતઃ સક્ષમ ના હોય તેવા ખેલાડીઓને પણ અલગ અલગ ચાર જૂથમાં વહેંચીને તેઓને પણ કૌશલ્ય બતાવવાની તક પૂરી પાડવા માટે રાજ્ય સરકારે વર્ષ ૨૦૧૩થી દિવ્યાંગ ખેલાડીઓ માટે સ્પેશ્યલ ખેલ મહાકુંભનું આયોજન કર્યુ હતું જેના પરિણામે આ સફળતા ગુજરાતના ખેલાડીઓને મળી છે જે સમગ્ર રાજ્ય માટે ગૌરવપ્રદ છે.